**Materská škola, Kežmarská 46, Košice**

***Športová olympiáda materských škôl v MČ Košice - Západ***

Dňa 19.05.2022 sa na školskom dvore Zakladnej školy Kežmarská 28, Košice uskutočnilo 5. obvodné kolo športovej olympiády materských škôl v obvode Košice – Západ.

Materské školy Bernolákova, Humenská, Ipeľská, Kežmarská, Moldavská, Muškátová, Nešporová, Šafárikova, Trebišovská a Zuzkin park zrealizovali školské kolá a na základe výsledkov vybrali a zostavili 6-členné družstvá, ktoré súťažili v disciplínach:

1. Skok do diaľky z miesta

2. Beh - dievčatá 15 m, chlapci 20m

3. Beh cez prekážky na 10m

4. Hod do diaľky z miesta tenisovou loptičkou

Riaditeľka Materskej školy Kežmarská 46, Košice Ing. Svetlana Nováková a riaditeľka Základnej školy Kežmarská 28, Košice RNDr. Milena Kačmarčiková privítala deti a hostí: starosta MČ Košice – Západ Mgr. Marcel Vrchota, za oddelenie školstva PhDr. Silvia Sviatková, vedúci referátu športu Mgr. Mário Švec a predseda Olympijského klubu Košice pri SOV Miroslav Luberda. Starosta MČ Košice – Západ **Mgr. Marcel Vrchota otvoril športovú olympiádu**, prihovoril sa malým športovcom a zaželal im veľa športových úspechov. Po príhovore v rámci kultúrneho programu vystúpili deti zo ZŠ Kežmarská 28, Košice moderným tancom. Športová olympiáda bola zahájená zvučkou olympijskej hymny, vztýčením olympijskej vlajky a zapálením olympijského ohňa. Bol prednesený sľub športovcov a rozhodcov.

Po rozcvičení sa športovci presuli na stanovištia jednotlivých súťažných disciplín. Počas súťaženia vládla veselá športová nálada, deti sa navzájom povzbudzovali a podporovali pri podávaní vynikajúcich výkonov

Po skončení športovej olympiády bolo vyhodnotenie a odovzdávanie cien.

Víťazom športovej olympiády sa stala:

1. miesto MŠ Trebišovská 11

2. miesto MŠ Bernolákova 14

3. miesto MŠ Ipeľská 10

4. miesto MŠ Šafárikova trieda 4, MŠ Kežmarská 46, MŠ Muškátová 7, MŠ Moldavská 23, MŠ Humenská 51, MŠ Zuzkin park 2, MŠ Nešporova 28.

Každý športovec získal medajlu, diplom, sladkú odmenu a veľa športových potrieb a darčekov, ktoré venovali sponzori: Mesto Košice, MČ Košice-Západ, Olympijský klub Košice, AQUA PRO EUROPE, a.s..

Poďakovanie za pomoc pri športovej olympiáde patrí starostovi MČ Košice – Západ Mgr. Marcelovi Vrchotovi, oddeleniu školstva, vedúcemu referátu športu Mgr. Máriovi Švecovi aj predsedovi Olympijského klubu Košice pri SOV Miroslavovi Luberdovi.

Ďakujem všetkým, ktorí podporili a podieľali sa na organizovaní 5. športovej olympiády MŠ v MČ Košice – Západ. Zvlášť chcem poďakovať RNDr. Milene Kačmarčikovej, riaditeľke ZŠ Kežmarská 28, Košice za veľkú pomoc pri organizácii podujatia, poskytnutie priestorov školy a za spoluprácu pri organizácii. Aj vďaka pedagógom a žiakom školy, bol zabezpečený bezproblémový priebeh športových disciplín.

Košice 19.05.2022 Ing. Svetlana Nováková riaditeľka MŠ